Rušizam
<s>Rušizam (portmanteau složenica od Rusija i fašizam) je politički neologizam koji se od početka 21. vijeka koristi za kritiku vanjske politike Ruske Federacije i radikalnih oblika ruskog nacionalizma, primarno u kontekstu rusko-čečenskog i rusko-ukrajinskog sukoba.</s><s>Intenzivnija upotreba termina prvo je zabilježena od strane čečenskih separatista i džihadista, na čijim je propagandnim sajtovima postojala redovna kolumna "Rušizam" i od 2003. do 2016. objavljeno oko 150 članaka kategoriziranih pod tim terminom.</s><s>Njime su se u intervjuima služili i Džohar Dudajev, Šamil Basajev te Aslan Mashadov.</s><s>Eskalacijom rusko-ukrajinskih tenzija, rušizam je ponovo postao popularan 2014. kada je reductio ad Hitlerum postala omiljena floskula moskovskih i kijevskih političara, ujedno novinara i aktivista iz obje države.</s><s>Istovremeno, termin su u manjoj mjeri rabili i određeni ruski nacionalistički i konzervativni komentatori (npr. E. Holmogorov), za opis vlastite ideologije.</s><s>Rušizam je 2022. široku upotrebu ponovo stekao ruskom invazijom Ukrajine, uključujući u određenim zapadnjačkim medijima.</s>

<s>Povezano 
 Putinizam
 Bušizam
 Reductio ad Hitlerum</s>

<s>Literatura</s>

<s>Politička terminologija
Rusko-ukrajinski rat
Ruski nacionalizam
Propaganda</s>

